ร้านนี้เพิ่งมาเปิดได้ไม่นาน นับเป็นกระทะร้อนเกาหลีร้านแรกในละแวกนี้เลย จากที่เคยชิมของอีกเจ้าที่สยามแล้วติดใจ พอร้านนี้มาเปิดใกล้ๆ เลยต้องไปจัดบ้าง จากความเห็นส่วนตัวที่ไปทานแล้ว เราว่าราคาค่อนข้างสูง แต่เครื่องเคียงพวกกิมจิ ผักห่อ มันบด เติมได้ไม่อั้น มีน้ำชาเย็นบริการฟรี กระทะสำหรับ 2 คนนี่ใหญ่มาก ทานได้ 3-4 คนเลยนะ ยิ่งเพิ่มข้าวหรือเส้นมาม่าเกาหลีลงไปนี่มีอิ่มจุก ที่ยังไม่โดนใจคือรสชาติยังไม่กลมกล่อมเท่าไหร่ และมันบดที่นี่เป็นสูตรใส่มายองเนสออกรสเปรี้ยวมันเลยแปลกๆ แต่ที่ประทับใจคือบริการของน้องพนักงานที่นี่ ทั้งคนผัด คนเติมน้ำ บริการดีมาดค่ะ